
Predmet nabave: 
IZRADA PROJEKTNE DOKUMENTACIJE ZA NTP PLATANA
DOKUMENTACIJA O NABAVI
ZA PRIKUPLJANJE PONUDA
Zagreb, lipanj 2026.                                                 GRADSKA PLINARA ZAGREB d.o.o.


Sukladno čl. 15 ZJN 2016. za godišnju procijenjenu vrijednost nabave manju od 26.540,00 € za robu i usluge, odnosno manju od 66.360,00 € za radove bez PDV-a (tzv. jednostavnu nabavu) Naručitelj nije obvezan provoditi postupke javne nabave propisane Zakonom o javnoj nabavi.
OPĆI PODACI

1. NAZIV NARUČITELJA
     GRADSKA PLINARA ZAGREB  d.o.o.

     Radnička cesta 1, Zagreb

     OIB: 20985255037
     Tel: 01/6437-777
     web: www.plinara-zagreb.hr
     e-mail: info-gpz@plinara-zagreb.hr
2.  SLUŽBA I OSOBA ZADUŽENA ZA KOMUNIKACIJU

     Odjel nabave, 

     Voditelj Odjela nabave: 

     Robert Čujić

     Tel. 01/6437-531

     e-mail: nabava@plinara-zagreb.hr 
PODACI O PREDMETU NABAVE
3.  OPIS PREDMETA NABAVE:  
Predmet nabave: IZRADA PROJEKTNE DOKUMENTACIJE ZA NTP PLATANA
Izrada glavnog projekta na razini izvedbenog i ishođenje građevinske dozvole za predmetnu investiciju u skladu s Troškovnikom i Projektnim zadatkom, Zakonom o gradnji, Zakonom o prostornom uređenju, Zakonom o poslovima i djelatnostima prostornog uređenja i gradnje, drugim važećim zakonima, pravilnicima, uredbama, propisima, hrvatskim normama i pravilima struke te ostalim primjenjivim zakonima Republike Hrvatske.
CPV: 71242000-6
4. EVIDENCIJSKI BROJ:     
JN-37/26
Procjenjena vrijednost nabave: 7.000,00 €
5. KOLIČINA ILI OPSEG PREDMETA NABAVE

Detaljna količina i opseg predmeta nabave navedena je u Troškovniku i Projektnom zadatku, koji čine sastavni dio ove Dokumentacije o nabavi.

Ponuditelj mora ponuditi cjelokupnu količinu iz troškovnika. Ponude samo za dio tražene količine neće se razmatrati. Ponuditelj je dužan ponuditi i izvršiti predmetnu uslugu na način da ista odgovara svim tehničkim uvjetima koji su navedeni u dokumentaciji o nabavi, troškovniku i projektnom zadatku.
6.  MJESTO IZVRŠENJA PREDMETA NABAVE
Distribucijsko područje Gradske plinare Zagreb d.o.o.
7. ROK I NAČIN IZVRŠENJA PREDMETA NABAVE
Rok izvršenja Ugovora je 120 kalendarskih dana od dana potpisa Ugovora do predaje projektne dokumentacije/zahtjeva za ishođenje građevinske dozvole.
Ispravljanje nedostataka u projektnoj dokumentaciji uočenih od strane Naručitelja ili tijela nadležnog za izdavanje dozvola neće se smatrati opravdanim razlogom za produženje roka.

U rok izvršenja Ugovora neće se računati vrijeme nakon predavanja zahtjeva za građevinsku dozvolu, a nakon što se prikupe sve suglasnosti/potvrde glavnog projekta i izrade svi potrebni dokumenti prema troškovniku, a o čemu Projektant treba dostaviti dokaz Naručitelju. 

Izvršitelj i Naručitelj imaju pravo na produženje roka izvršenja usluge u slijedećim slučajevima:

· ako se u tijeku izrade dokumentacije rade izmjene na zahtjev Naručitelja;

· ako nakon predaje dokumentacije za ishođenje građevinske dozvole organi uprave traže dodatno ispunjenje zahtjeva koje mu omogućuje način vođenja upravnog postupka izdavanja građevinske dozvole;

· u slučajevima u kojima je Izvršitelj zbog promijenjenih okolnosti, više sile ili neispunjenja obveza Naručitelja bio spriječen izvršavati svoje obveze.

Promijenjenim okolnostima smatraju se okolnosti koje nastupe prilikom izvršenja usluge, a čije nastupanje Izvršitelj nije mogao predvidjeti, a takve su prirode da je Izvršitelj zbog njih bio spriječen izraditi dokumentaciju prema Dinamičkom planu. 

Razlogom produljenja roka završetka dokumentacije mogu biti samo one promijenjene okolnosti koje Izvršitelj nije sam uzrokovao. U slučaju produljenja roka zbog promijenjenih okolnosti koje uvjetuju nužnost produžetka roka izvršenja usluge, Izvršitelj je dužan dostaviti pisano obrazloženje Naručitelju i ishoditi dopunu ugovora najkasnije 30 (trideset) dana prije isteka ugovornog roka.

Ispunjenje roka je bitan sastojak ugovora.

Ugovor se sklapa na rok od 12 mjeseci računajući od dana potpisa ugovora. 

8.  ODREDBE O SPOSOBNOSTI  PONUDITELJA

8.1.
Ponuditelj mora u postupku javne nabave dokazati svoj upis u sudski, obrtni, strukovnog 

ili drugi odgovarajući registar u državi njegovog poslovnog nastana. Ovim dokazom ponuditelj dokazuje da ima registriranu djelatnost u vezi s predmetom nabave.

Upis u registar dokazuje se odgovarajućim izvodom, a ako se oni ne izdaju u državi sjedišta ponuditelja, ponuditelj može dostaviti izjavu s ovjerom kod nadležnog tijela.

U slučaju zajednice ponuditelja svi članovi zajednice ponuditelja obvezni su pojedinačno dokazati postojanje navedene sposobnosti.

Ukoliko ponuditelj za izvršenje predmeta nabave angažira jednog ili više podugovaratelja obvezni su pojedinačno dokazati postojanje navedene sposobnosti.
8.2.
Ponuditelj mora u postupku javne nabave dokazati da ima iskustvo potrebno za izvršenje predmeta nabave. Posjedovanje potrebnog iskustva podrazumijeva da ponuditelj mora dokazati da je u godini u kojoj je započeo postupak i tijekom tri godine koje prethode toj godini izvršio usluge iste/slične/istovrsne predmetu nabave čije su zbrojene vrijednosti jednake procijenjenoj vrijednosti nabave ili više.

Ukoliko ponuditelj na popisu ugovora ima naveden samo jedan ugovor tada njegova vrijednost mora biti jednaka ili veća od procijenjene vrijednosti nabave.

Ukoliko ponuditelj na popisu ugovora ima više navedenih ugovora tada njihov kumulativni zbroj mora biti u vrijednosti jednakoj ili većoj od procijenjene vrijednosti nabave.

Dokaz o uredno ispunjenim ugovorima u obliku popisa ugovora o izvedenim uslugama izvršenim u godini u kojoj je započet postupak javne nabave ili tijekom tri godine koje prethode toj godini popraćen s potvrdama druge ugovorne strane o zadovoljavajućem izvršenju s istim predmetom ugovora.

Potvrda o uredno ispunjenim ugovorima mora sadržavati:

-
naziv i sjedište ugovornih strana,

-
predmet ugovora,

-
vrijednost usluga,

-
datum i mjesto izvođenja usluga i

-
navod jesu li usluge izvedeni u skladu s pravilima struke i uredno izvršeni.

Ukoliko je ponuditelj u posljednjih tri godine sklapao ugovore s Gradskom plinarom Zagreb d.o.o. obvezan je dostaviti potvrdu Gradske plinare Zagreb d.o.o..

Ukoliko ponuditelj nije sklapao ugovore s Gradskom plinarom Zagreb d.o.o. dužan je dostaviti takvu Izjavu.

Ako je potrebno, javni naručitelj može izravno od druge ugovorne strane zatražiti provjeru istinitosti potvrde.
8.3.
Potvrda Porezne uprave o stanju duga ili istovrijedne isprave nadležnih tijela zemlje sjedišta ponuditelja - ne starija od 30 dana od dana objave Dokumentacije. Naručitelj će isključiti ponuditelja iz postupka nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je ponuditelju sukladno posebnim propisima odobrena odgoda plaćanja navedenih obveza. 
U slučaju zajednice ponuditelja svi članovi zajednice ponuditelja obvezni su pojedinačno dokazati postojanje navedene sposobnosti.
8.4.
Ponuditelja za izvršenje predmeta nabave mora imati na raspolaganju slijedeće tehničke stručnjake:
1.
Ovlašteni inženjer strojarstva – minimalno 1 (jedan) djelatnik

Potrebno je priložiti potvrdu Hrvatske komore ovlaštenih inženjera strojarstva o upisu u 
Imenik ovlaštenih inženjera strojarstva.

2.
Ovlašteni inženjer građevinarstva – minimalno 1 (jedan) djelatnik

Potrebno je priložiti potvrdu Hrvatske komore ovlaštenih inženjera građevinarstva o upisu u Imenik ovlaštenih inženjera građevinarstva.

3.
Ovlašteni inženjer geodezije – minimalno 1 (jedan) djelatnik

Potrebno je priložiti potvrdu Hrvatske komore ovlaštenih inženjera geodezije o upisu u Imenik ovlaštenih inženjera geodezije.

4.
Koordinator I– minimalno 1 (jedan) djelatnik

Potrebno je priložiti Rješenje o statusu koordinatora zaštite na radu u fazi izrade projekta (Koordinator I) sukladno Pravilniku o zaštiti na radu na privremenim gradilištima.

Ponuditelj treba dokazati ispunjavanje navedenih uvjeta o stručnoj osposobljenosti prilaganjem navedenih potvrda uz ponudu.

Stručne osobe pode rednim brojevima 1. i 2. mogu biti nominirane i za stručnu osobu pod rednim brojem 4. ako posjeduju tražene stručne kvalifikacije.

Svi dokumenti mogu se dostaviti u neovjerenoj preslici - neovjerenom preslikom smatra se i neovjereni ispis elektroničke isprave.

Naručitelj zadržava pravo provjere sposobnosti ponuditelja te može zatražiti za odabranog ponuditelja da dostavi originale ili ovjerene preslike dokaza sposobnosti.
9. NAČIN DOSTAVE PONUDE

Ponudu je potrebno uvezati u cijelinu te u zatvorenoj omotnici dostaviti na adresu naručitelja navedenu u dokumentaciji o nabavi. 
Na omotnici ponude mora biti naznačeno:

         
- naziv i adresa naručitelja;

- naziv i adresa ponuditelja ili Zajednice ponuditelja;
- evidencijski broj nabave;

- naziv predmeta nabave, odnosno grupe predmeta nabave na koju se ponuda odnosi;

  - naznaka „ne otvaraj“.

10. ODREDBE O CIJENI PONUDE

Ponuditelj izražava cijenu ponude u eurima.

Cijena ponude piše se u brojkama.

U cijenu ponude bez PDV-a, moraju biti uračunati svi troškovi i popusti. 

Cijena je nepromjenjiva.

11. KRITERIJ ZA ODABIR PONUDE 

Najniža cijena.

12. ROK VALJANOSTI PONUDE

Rok valjanosti ponude je 90 dana od otvaranja ponuda.
13. DATUM, VRIJEME I MJESTO DOSTAVE PONUDA

Rok za dostavu ponuda je 02.07.2026. godine, do 10:00 sati, a mjesto dostave GRADSKA PLINARA ZAGREB d.o.o., Radnička cesta 1, 10 000 Zagreb – Urudžbeni zapisnik.
14. JAMSTVO UZ UGOVOR

Odabrani Ponuditelj se obvezuje za uredno ispunjenje ugovora za slučaj povrede ugovornih obveza dostaviti Naručitelju jamstvo u obliku bjanko zadužnice u iznosu 10% vrijednosti ponude (bez PDV-a) ili položiti depozit na žiro račun Naručitelja br.: 2360000-1101273818 IBAN: HR0823600001101273818 u iznosu 10% od ukupne vrijednosti ponude (bez PDV-a).
Jamstvo iz stavka 1. ovog članka odabrani Ponuditelj je dužan dostaviti u roku 5 (pet) dana od dana obostranog potpisa Ugovora, na adresu: GRADSKA PLINARA ZAGREB d.o.o., Zagreb, Radnička cesta 1, odnosno u navedenom roku položiti depozit.

Bjanko zadužnicu treba popuniti sukladno Pravilniku o obliku i sadržaju bjanko zadužnice (NN 115/12, 82/17) i potvrditi kod javnog bilježnika.
Rok valjanosti jamstva je istovjetan važenju Ugovora.
Ne dostavi li odabrani Ponuditelj Naručitelju jamstvo u roku iz stavka 2. ovog članka, Naručitelj ima pravo raskinuti ovaj Ugovor, u kojem će se slučaju smatrati da je Ugovor raskinut krivnjom Ponuditelja, te će Naručitelj imati pravo zahtijevati od Ponuditelja naknadu štete.
15. UGOVORNA KAZNA

Ako odabrani Ponuditelj ne izvrši obveze u ugovorenim rokovima, dužan je Naručitelju platiti ugovornu kaznu u iznosu 0,5 % od ukupno ugovorene vrijednosti za svaki dan neopravdanog zakašnjenja te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 10 % od ukupno ugovorene vrijednosti. 

Naručitelj ima pravo na ugovornu kaznu i u slučaju da odabrani Ponuditelj ne ispuni bilo koju svoju ugovornu obvezu ili ako je neuredno ispuni.

Naručitelj zadržava pravo na ugovornu kaznu i u slučaju primitka zakašnjelog ispunjenja ugovorne obveze.

Naručitelj ima pravo ugovornu kaznu ustegnuti prilikom isplate iznosa koji je obvezan podmiriti odabranom Ponuditelju temeljem računa ili naplatiti iz jamstva. 

Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne. 

Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što odabrani Ponuditelj mora dokazati.

Plaćanje ugovorne kazne ne oslobađa odabranog Ponuditelja obveza iz ovog Ugovora, osim u slučaju neispunjenja obveze od strane odabranog Ponuditelja.
16. ROK, NAČIN I UVJETI PLAĆANJA

Ponuditelj je obvezan prema Naručitelju poslati isključivo eRačun.

Plaćanje ugovorenog posla provodit će se temeljem obračuna na temelju izvršenog posla i to: 

a) 30 % vrijednosti ugovorenog iznosa (cijene) izrade projekta – nakon ishođenja svih posebnih uvjeta javnopravnih tijela;

b) 50 % vrijednosti ugovorenog iznosa (cijene) izrade projekta – nakon ishođenja potvrda glavnog projekta javnopravnih tijela i

c) 20 % vrijednosti ugovorenog iznosa (cijene) izrade projekta – nakon ishođene  pravomoćne građevinske dozvole i isporuke projekta 3 primjerka projekt u analognom obliku i digitalnom obliku, 2 kopije situacije nacrta iskolčenja ovjerene od strane ovlaštenog inženjera geodezije, originalne dokumente (posebne uvjete i potvrde glavnog projekta ) temeljem kojih je izrađen projekt, popis katastarskih čestica s posjedovnim listovima i zemljišnoknjižnim izvacima, s geodetskim elaboratom za ishođenje prava služnosti ili nepotpunog izvlaštenja.
Predujam je isključen.

Projektant mora svojoj obračunskoj situaciji priložiti obračunske situacije podugovaratelja, koje je prethodno potvrdio.

Naručitelj će situaciju ovjeriti u roku 5 dana od njenog primitka. Naručitelj se obvezuje privremenu ili okončanu ovjerenu situaciju platiti u roku od 60 dana, od dana primitka iste, na IBAN Projektanta, odnosno podugovaratelja, koji je naveden u Ponudbenom listu, a naznačen u situaciji. 

Obračunske situacije Projektanta bilo privremene ili okončana trebaju biti dostavljene najkasnije do 10-tog u mjesecu za radove izvršene u prethodnom mjesecu.

PODACI O PONUDI
17.  SADRŽAJ I NAČIN IZRADE
Ponuda mora sadržavati:

1. popis svih sastavnih dijelova i/ili priloga ponude (sadržaj ponude). Ako je ponuda izrađena od više dijelova ponuditelj je obvezan u sadržaju ponude navesti od koliko se dijelova ponuda sastoji;

2. popunjeni ponudbeni list „Obrazac 1 - PONUDBENI LIST – prilog I“ odnosno „Obrazac – 1 - PONUDBENI LIST – prilog I - za zajednicu ponuditelja“ ovisno o tome tko podnosi ponudu te popunjen prilog „Obrazac – 1 - PONUDBENI LIST – prilog I – Podugovaratelj“ (ako postoje podugovaratelji) potpisan od ponuditelja odnosno nositelja ponude zajednice ponuditelja i ovjeren pečatom;

3. traženi dokazi sposobnosti;

4. popunjen troškovnik, ovjeren i potpisan od ponuditelja;

17.1. Ponudbeni list iz točke 17. podtočke 2. Dokumentacije treba sadržavati:

1. naziv i sjedište naručitelja;

2. naziv i sjedište ponuditelja, adresa, OIB (ili nacionalni identifikacijski broj prema zemlji sjedišta ponuditelja, ako je primjenjivo), broj računa, navod o tome je li ponuditelji u sustavu PDV-a, adresa za dostavu pošte, adresa e-pošte, kontakt osoba ponuditelja, broj telefona, broj faksa;

3. predmet nabave;

4. podatke o dijelu ugovora o javnoj nabavi te podatke o podugovarateljima, ako se dio ugovora o javnoj nabavi daje u podugovor;

5. cijenu ponude bez PDV-a;

6. iznos PDV-a;

7. cijenu ponude s PDV-om;

8. rok valjanosti ponude;
9. datum i potpis ponuditelja.

Ako se radi o zajednici ponuditelja, ponudbeni list sadrži podatke iz točke 17.1. podtočke  2. za svakog člana zajednice ponuditelja.

Ponuditelj koji nije u sustavu PDV-a, u ponudbenom listu, na mjesto predviđeno za upis cijene ponude s PDV-om, upisujem isti iznos kao što je upisan na mjestu predviđenom za upis cijene ponude bez PDV-a.

18. UPUTE ZA POPUNJAVANJE TROŠKOVNIKA

a) Cijene stavaka (jedinične cijene) navedene u troškovniku moraju biti iskazane bez obračunatog PDV-a.
b) Ponuditelj u troškovnik unosi cijene stavaka (jedinične cijene), koje se izražavaju u eurima i koje pomnožene s količinom stavke daju ukupnu cijenu za svaku od stavki troškovnika.

Zbroj svih ukupnih cijena stavki čini cijenu ponude. 

Cijene stavki (jedinične cijene) troškovnika smiju biti iskazane s najviše 2 (dvije) decimale.

c) Ponuditelj mora ispuniti sve stavke troškovnika.
19. KODEKS POSLOVNOG PONAŠANJA DRUŠTVA

Sastavni dio ove Dokumentacije je Kodeks poslovnog ponašanja dobavljača kojeg se odabrani ponuditelj dužan pridržavati.
GRADSKA PLINARA ZAGREB d.o.o.
U prilogu:Ponudbeni list,Troškovnik,Projektni zadatak,Kodeks

